2 ರೈಲುಗಳ ನಡುವೆ ಡಿಕ್ಕಿ: 213 ಪ್ರಯಾಣಿಕರಿಗೆ ಗಾಯ, 47 ಮಂದಿ ಸ್ಥಿತಿ ಗಂಭೀರ ಕೌಲಾಲಂಪುರ್, ಮೇ 25 ಎರಡು ರೈಲುಗಳ ನಡುವೆ ಸಂಭವಿಸಿದ ಭೀಕರ ಅಪಘಾತದಲ್ಲಿ 213 ಮಂದಿ ಗಾಯಗೊಂಡಿರುವ ಘಟನೆ ಮಲೇಷಿಯಾದ ಕೌಲಾಲಂಪುರ್ ನ ಸುರಂಗದಲ್ಲಿ ಸಂಭವಿಸಿದೆ. 23 ವರ್ಷಗಳಲ್ಲೇ ಉಂಟಾದ ಭೀಕರ ರೈಲು ಅಪಘಾತ ಇದಾಗಿದ್ದು, 47 ಮಂದಿ ಗಂಭೀರವಾಗಿ ಗಾಯಗೊಂಡಿದ್ದರೆ, 166 ಪ್ರಯಾಣಿಕರಿಗೆ ಸ್ವಲ್ಪ ಪ್ರಮಾಣದಲ್ಲಿ ಗಾಯಗಳಾಗಿವೆ. ರೈಲು ಗಳು ಡಿಕ್ಕಿ ಒಡೆದ ರಭಸಕ್ಕೆ ಪ್ರಯಾಣಿಕರು ಒಬ್ಬರ ಮೇಲೆ ಒಬ್ಬರು ಬಿದ್ದಿದ್ದರಿಂದ ಕಾಲ್ತುಳಿತ ಕೂಡ ಉಂಟಾಗಿದೆ. ಪತ್ನಿ ಗೆ 1ಕೆಜಿ ತೂಕದ ಚಿನ್ನದ ಹಾರ ಕೊಡಿಸಿ ಪೊಲೀಸ್ ಠಾಣೆ ಮೆಟ್ಟಿಲೇರಿದ ಪತಿ ಸಾರಿಗೆ ಸಚಿವ ವೀ ಕ ಸಿಯೋಂಗ್ ಸುದ್ದಿಗಾರರೊಂದಿಗೆ ಮಾತನಾಡಿ, ಮೆಟ್ರೋ ರೈಲಿನ ಪ್ರಾಯೋಗಿಕ ಸಂಚಾರ ವೇಳೆ ವಿಶ್ವದ ಅತಿ ದೊಡ್ಡ ಅವಳಿ ಟವರ್ ಎಂದೆನಿಸಿದೆ ಪೆಟ್ರೋನ್ಸ್ ಸುರಂಗದಲ್ಲಿ ಉಂಟಾದ ಅಪಘಾತದ ವೇಳೆ ಒಂದು ರೈಲು ಗಂಟೆಗೆ 20 ಕಿಲೋಮೀಟರ್ ವೇಗದಲ್ಲಿ ಚಲಿಸುತ್ತಿದ್ದರೆ, ಇನ್ನೊಂದು ರೈಲು 40 ಕಿಲೋಮೀಟರ್ ವೇಗದಲ್ಲಿ ಚಲಿಸುತ್ತಿತ್ತು ಈ ವೇಳೆ ಪ್ರಯಾಣಿಕರು ಆಸನಗಳ ಮೇಲಿಂದ ಉರುಳಿ ಕೆಳಗೆ ಬಿದ್ದು ಗಾಯಗೊಂಡಿದ್ದಾರೆ ಎಂದು ತಿಳಿಸಿದರು. ಈ ಅಪಘಾತದ ಬಗ್ಗೆ ಸಮಗ್ರ ತನಿಖೆ ನಡೆಸಿ ವರದಿ ನೀಡುವಂತೆ ಪ್ರಧಾನಿ ಮೊಹಿದ್ದೀನ್ ಯಾಸಿನ್ ಅವರು ಆದೇಶಿಸಿದ್ದಾರೆ. ರೈಲುಗಳ ಚಾಲಕರ ನಡುವೆ ಉಂಟಾದ ತಪ್ಪು ಮಾಹಿತಿ ಯಿಂದಲೇ ಈ ಅವಘಡ ಸಂಭವಿಸಿದೆ ಎಂದು ಪೊಲೀಸರು ತಿಳಿಸಿದ್ದಾರೆ. BREAKING: ರಾಜ್ಯದಲ್ಲಿ ಮತ್ತಷ್ಟು ನಿಯಂತ್ರಣದತ್ತ ಕೊರೋನ, ಸಾವು ಮಾತ್ರ ಮುಂದುವರಿಕೆ, ಕಳೆದ 24 ತಾಸಿನಲ್ಲಿ 25311 ಮಂದಿಗೆ ಸೋಂಕು, 529 ಮಂದಿ ಬಲಿ ಘಟನೆ ನಂತರ ಈ ಮಾರ್ಗದಲ್ಲಿ ಸಂಚರಿಸುವ ರೈಲುಗಳ ಸಂಚಾರವನ್ನು ಸ್ಥಗಿತಗೊಳಿಸಲಾಗಿದೆ. ಸುದ್ದಿಗಾರರೊಂದಿಗೆ ಮಾತನಾಡಿದ ಪ್ರಯಾಣಿಕ ಬಹರ್ರುದ್ದಿನ್ , ದುರಂತ ಸಂಭವಿಸುವುದಕ್ಕೂ ಮುನ್ನ ರೈಲನ್ನು 15 ನಿಮಿಷಗಳ ಕಾಲ ನಿಲ್ಲಿಸಲಾಗಿತ್ತು. ಅಪಘಾತವಾದ ನಂತರ ಕೆಲವು ಪ್ರಯಾಣಿಕರು ಆಸನಗಳಿಂದ ನೆಲಕ್ಕೆ ಉರುಳಿದ ಪರಿಣಾಮ ಹಲವರು ಗಾಯಗೊಂಡರು, ನನ್ನ ತಲೆ, ಬಲ ಕಾಲು ಹಾಗೂ ಎದೆಗೆ ಗಾಯವಾಗಿದೆ ಎಂದು ಹೇಳಿದರು.